29 maranaka ut’asitapa Waldo Ballivián amtani
Aka departamento de La Paz tuqinwa jikxatasi suyu Pacajes uka taypinx municipio Waldo Ballivian Tumarapi ukarakiw ut’ata. Jichhax kamachinakarjamax aka municipio ukax pä tunka mayani urukipana anata ( febrero) phaxsina mä waranqa llatunka pataka kimsaqallq tunka llatunkani kamachirjamaw ut’asiwayi. Uka pachanakanx jiliri irpirjamax aka Bolivia markasanx Víctor Paz Estensoro jupaw irpxaruskana. Ut’asiwayiw akniri cantones ukanakani: Waldo Ballivian, Tumarapi, Tomata. Ukanx akniri comunidades: Viluyu, Viloco, Poke, Taypuma Centro ukanakaw jikxatasi.
Aksa tuqinx achuqt’ayataw jilpachax kunatix ch’uqi, jupha, trigo, apilla, ulluku juk’ampinaka ukhamarakiw uksanx uywasitax iwija, waka juk’ampinaka. Aka municipio ukax suyu Aroma ukampiw qurpasi.
Aka municipio ukana irpiripa alcalde municipal Néstor Justiniano Rojas Salluco jupax qhanancharakiwa aka maranx pä tunka llatunkani maranaka municipio Waldo Ballivian ut’asitapata amt’atani, ukasti jutiri willkuru tunka phisqhani urunakakipana aka qasawi (abril) phaxsina wakt’ayatarjama amt’apxani, ukatakix taqiniruw jawillt’awarakixa.
ayr_Latn ayr_Latn ayr_Latn ayr_Latn